ddrg/super_eurlex huggingface dataset:
A Bizottság 1098/2001/EK rendelete

(2001. június 5.)

a Közösség legrászorulóbb személyeinek az intervenciós készletekből származó élelmiszerekkel történő ellátására vonatkozó részletes szabályok megállapításáról szóló 3149/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 2535/95/EK rendelettel [1] módosított, a kijelölt szervezeteknek a Közösség legrászorulóbb személyei számára történő szétosztás céljából az intervenciós készletekből származó élelmiszerekkel történő ellátására vonatkozó általános szabályok megállapításáról szóló, 1987. december 10-i 3730/87/EGK tanácsi rendeletre [2] és különösen annak 6. cikkére,

mivel:

(1) A legutóbb a 2760/1999/EK rendelettel [3] módosított 3149/92/EGK bizottsági rendelet [4] 3. cikke alapján, az említett rendelet 2. cikke (1) bekezdésében meghatározott éves elosztási terv végrehajtása október 1-jétől a következő év szeptember 30-ig tart. A tapasztalatok tükrében, valamint figyelembe véve az intézkedés kedvezményezetteit, a Közösség legrászorulóbb személyei számára történő szétosztás különleges követelményeit, engedélyezni kell, hogy a jótékonysági szervezetek közötti elosztás a végrehajtás évében október 31-ig tartson. Ez lehetővé teszi a két egymást követő terv végrehajtása közötti átmeneti szakasz lerövidítését is.

(2) Az e rendeletben előírt intézkedések összhangban vannak az érintett irányítóbizottságok véleményével,

ELFOGADTA EZT A RENDELETET:

1. cikk

A 3149/92/EGK rendelet 3. cikke (1) bekezdésének helyébe a következő rendelkezés lép:

"(1) A terv végrehajtása október 1-jétől a következő év szeptember 30-ig tart. A jótékonysági szervezetek számára történő elosztás azonban a végrehajtás évében október 31-ig folytatódhat."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. június 5-én.

a Bizottság részéről

Franz Fischler

a Bizottság tagja

[1] HL L 260., 1995.10.31., 3. o.

[2] HL L 352., 1987.12.15., 1. o.

[3] HL L 331., 1999.12.23., 55. o.

[4] HL L 313., 1992.10.30., 50. o.

--------------------------------------------------
A Tanács 1987/2001/EK rendelete

(2001. október 8.)

a rizs piacának közös szervezéséről szóló 3072/95/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel:

(1) A rizs piacának közös szervezéséről szóló, 1995. december 22-i 3072/95/EK tanácsi rendelet [4] 6. cikke (3) bekezdésének utolsó albekezdése meghatározza, hogy a kompenzációs kifizetéseket a folyó gazdasági év kezdetét követően október 16. és december 31. között kell folyósítani.

(2) Az egyes szántóföldi növények termelői számára létrehozott támogatási rendszer létrehozásáról szóló, 1999. május 17-i 1251/1999/EK tanácsi rendelet [5] 8. cikkének (1) bekezdése meghatározza, hogy a kifizetéseket november 16. és január 31. között kell folyósítani.

(3) Az egyes közösségi támogatási rendszerekre vonatkozó integrált szabályozási és ellenőrzési rendszer létrehozásáról szóló, 1992. november 27-i 3508/92/EGK tanácsi rendelet [6] 6. cikkének (10) bekezdése egységes alkalmazást ír elő a területi támogatásokra vonatkozóan.

(4) A 3508/92/EGK rendelet 7. cikke megállapítja, hogy az integrált ellenőrzési rendszer minden benyújtott támogatási kérelemre kiterjed. Annak érdekében, hogy egyszerűsítsék a tagállamok részéről történő kifizetések adminisztrációját, a területi támogatások folyósítási időszakait összhangba kell hozni,

ELFOGADTA EZT A RENDELETET:

1. cikk

A 3072/95/EK rendelet 6. cikke (3) bekezdésének utolsó albekezdésében "október 16." és "december 31." helyébe "november 16.", illetve "január 31." lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2001. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 2001. október 8-án.

a Tanács részéről

az elnök

L. Onkelinx

[1] HL C 213. (E), 2001.7.31., 248. o.

[2] 2001. október 2-i vélemény (a Hivatalos Lapban még nem tették közzé).

[3] 2001. szeptember 12-i vélemény (a Hivatalos Lapban még nem tették közzé).

[4] HL L 329., 1995.12.30., 18. o. A legutóbb az 1667/2000/EK rendelettel (HL L 193., 2000.7.29., 3. o.) módosított rendelet.

[5] HL L 160., 1999.6.26., 1. o. A legutóbb az 1672/2000/EK rendelettel (HL L 193., 2000.7.29., 13. o.) módosított rendelet.

[6] HL L 355., 1992.12.5., 1. o. A legutóbb az 1593/2000/EK rendelettel (HL L 182., 2000.7.21., 11. o.) módosított rendelet.

--------------------------------------------------
A Bizottság 544/2001/EK rendelete

(2001. március 20.)

a működési alapokhoz nyújtott kiegészítő pénzügyi támogatás tekintetében a 2200/96/EK tanácsi rendelet alkalmazási szabályainak megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2826/2000/EK rendelettel [1] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2] és különösen annak 48. cikkére,

mivel:

(1) A 2200/96/EK rendelet 15. cikkének (6) bekezdése szerint a tagállamokat fel kell hatalmazni arra, hogy a működési alapok mellett nemzeti pénzügyi támogatást is fizessenek a termelői szervezeteknek. A tagállamok kérhetik ennek a kiegészítő támogatásnak a Közösség általi részleges megtérítését.

(2) A támogatás finanszírozásának a 2200/96/EK rendelet 52. cikkében meghatározott módját 2000. január 1-jei hatállyal módosította az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásáról, valamint egyes rendeletek módosításáról és hatályon kívül helyezéséről szóló, 1999. május 17-i 1257/1999/EK tanácsi rendelet [3]. A jövőben ez a támogatás a közös agrárpolitika finanszírozásáról szóló, 1999. május 17-i 1258/1999/EK tanácsi rendelet [4] 1. cikke (2) bekezdésének b) pontja értelmében a mezőgazdasági piac stabilizálását szolgáló intervenciónak minősül.

(3) A jelenlegi körülmények között részletes szabályokat kell megállapítani a finanszírozás módjának az új helyzethez való igazítása érdekében. A rendelkezésekben elsősorban az igénybe vehető közösségi támogatás mértékét kell a közösségi támogatási keretrendszerben korábban rendelkezésre állóval összemérhető szinten megállapítani.

(4) Az 1257/1999/EK rendelet 56. cikkében foglalt rendelkezést 2000. január 1-jétől alkalmazzák, indokolt e rendelet rendelkezéseit a fenti időponttól kezdődő éves időszakokra kifizetett támogatásra alkalmazni.

(5) az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 2200/96/EK rendelet 15. cikke (6) bekezdésének második albekezdésében említett kiadásokat az EMOGA Garanciarészlege a termelői szervezeteknek nyújtott pénzügyi támogatás 50 %-áig finanszírozza.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendeletet a 2000. január 1-je után kezdődő éves időszakokra kifizetett támogatásra kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. március 20-án.

a Bizottság részéről

Franz Fischler

a Bizottság tagja

[1] HL L 328., 2000.12.23., 2. o.

[2] HL L 297., 1996.11.21., 1. o.

[3] HL L 160., 1999.6.26., 80. o.

[4] HL L 160., 1999.6.26., 103. o.

--------------------------------------------------
Az Európai Parlament és a Tanács 894/2002/EK rendelete

(2002. május 27.)

a közösségi repülőtereken a résidőelosztás közös szabályairól szóló 95/93/EGK tanácsi rendelet módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 80. cikke (2) bekezdésére,

tekintettel a Bizottság javaslatára [1],

tekintettel a Gazdasági és Szociális Bizottság véleményére [2],

a Régiók Bizottságával folytatott konzultációt követően,

a Szerződés 251. cikkében [3] megállapított eljárásnak megfelelően,

mivel:

(1) Az Egyesült Államokban 2001. szeptember 11-én elkövetett terrortámadások és az eseményeket követő politikai fejlemények súlyos következménnyel jártak a légiszállítók légi közlekedési tevékenységére és jelentős keresletcsökkenést okoztak a 2001-es nyári és 2001/2002-es téli menetrendi időszak fennmaradó részében.

(2) Annak biztosítása érdekében, hogy az ezen időszakokra elosztott résidők kihasználásának hiánya ne járjon a légiszállítók résidőhöz való jogosultságának elveszítésével, világosan és egyértelműen le kell szögezni, hogy a 2001. szeptember 11-i terrortámadások e menetrendi időszakokra káros hatással voltak.

(3) A közösségi repülőtereken a résidőelosztás közös szabályairól szóló, 1993. január 18-i 95/93/EGK tanácsi rendeletet [4] ennek megfelelően kell módosítani,

ELFOGADTA EZT A RENDELETET:

1. cikk

A 95/93/EGK tanácsi rendelet a következő cikkel egészül ki:

"10a. cikk

A 2001. szeptember 11-i események

A 10. cikk (3) bekezdésének alkalmazásában a koordinátorok elfogadják, hogy a légitársaságok ugyanarra a résidőkészletre jogosultak a 2002-es nyári menetrendi időszak és a 2002/2003-as téli menetrendi időszak során, mint amelyet számukra 2001. szeptember 11-én kiosztottak a 2001-es nyári menetrendi időszakra, illetve a 2001/2002-es téli menetrendi időszakra."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. május 27-én.

az Európai Parlament részéről

az elnök

P. Cox

a Tanács részéről

az elnök

M. Arias Cañete

[1] HL C 103. E, 2002.4.30, 350. o.

[2] 2002. május 20-i vélemény (a Hivatalos Lapban még nem tették közzé).

[3] Az Európai Parlament 2002. február 6-i véleménye (a Hivatalos Lapban még nem tették közzé). A Tanács 2002. március 25-i közös álláspontja (a Hivatalos Lapban még nem tették közzé) és az Európai Parlament 2002. május 15-i határozata.

[4] HL L 14., 1993.1.22, 1. o.

--------------------------------------------------
A BIZOTTSÁG 1997/2002/EK RENDELETE

(2002. november 8.)

a tagállamok által továbbítandó adatokról és az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások havi könyveléséről szóló 296/96/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre[1] és különösen annak 5. cikke (3) bekezdésére és 7. cikke (5) bekezdésére,

mivel:

(1) Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet[2] 16. cikkének (1) bekezdése előírja, hogy a költségvetést euróban kell elkészíteni és végrehajtani, illetve az elszámolásokat euróban kell végezni.

(2) A legutóbb az 1934/2001/EK rendelettel[3] módosított 296/96/EK bizottsági rendeletet[4] oly módon kell módosítani, hogy ezzel az új rendelkezéssel összhangba kerüljön.

(3) Az e rendeletben előírt intézkedések összhangban vannak az Európai Mezőgazdasági Orientációs és Garanciaalap Bizottságának véleményével,

ELFOGADTA EZT A RENDELETET:

1. cikk

A 296/96/EK rendelet 4. cikkének (1a) bekezdését el kell hagyni.

2. cikk

Ez a rendelet 2003. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. november 8-án.

a Bizottság részéről

Franz FISCHLER

a Bizottság tagja

[1] HL L 160., 1999.6.26., 103. o.

[2] --HL L 248., 2002.9.16., 1. o.

[3] HL L 262., 2001.10.2., 8. o.

[4] HL L 39., 1996.2.17., 5. o.
A BIZOTTSÁG 2238/2002/EK RENDELETE

(2002. december 16.)

a takarmányozásra szánt fölözött tejre és sovány tejporra és az ilyen sovány tejpor értékesítéséhez nyújtott támogatásra vonatkozóan az 1255/1999/EK tanácsi rendelet alkalmazásával kapcsolatos részletes szabályok megállapításáról szóló 2799/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 509/2002/EK rendelettel[1] módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre[2] és különösen annak 10. cikkére,

mivel:

(1) A legutóbb az 1932/2002/EK rendelettel[3] módosított 2799/1999/EK bizottsági rendelet[4] 26. cikkével összhangban az intervenciós hivatalok a 2002. április 1-je előtt betárolt sovány tejport folyamatos pályázati felhívás keretében értékesítik.

(2) Tekintettel a még mindig rendelkezésre álló mennyiségre és a piaci helyzetre a dátumot 2002. május 1-jére kell módosítani.

(3) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2799/1999/EK rendelet 26. cikkének (2) bekezdésében a "2002. április 1." dátum helyébe a "2002. május 1." dátum lép.

2. cikk

Ez a rendelet 2002. december 17-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. december 16-án.

a Bizottság részéről

Franz FISCHLER

a Bizottság tagja

[1] HL L 79., 2002.3.22., 15. o.

[2] HL L 160., 1999.6.26., 48. o.

[3] HL L 295., 2002.10.30., 8. o.

[4] HL L 340., 1999.12.31., 3. o.
A BIZOTTSÁG 1802/2002/EK RENDELETE

(2002. október 10.)

a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló 92/65/EGK tanácsi irányelv mellékleteinek módosításáról szóló 1282/2002/EK rendelet helyesbítéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1282/2002/EK bizottsági rendelettel[1] módosított, a 90/425/EGK irányelv[2] A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre és különösen annak 22. cikkére,

mivel:

(1) 2002. július 15-én elfogadták az 1282/2002/EK rendeletet a 92/65/EGK irányelv módosítása céljából.

(2) Annak biztosítása érdekében, hogy a módosított rendelkezések végrehajtására megfelelő idő álljon rendelkezésre valamennyi tagállamban, megfelelő határidőt kellett volna meghatározni az 1282/2002/EK rendelet alkalmazására vonatkozóan.

(3) A rendelet elfogadása során azonban elmaradt az e határidőt megállapító rendelkezés.

(4) Ezért az 1282/2002/EK rendeletet ennek megfelelően helyesbíteni kell.

(5) A helyesbítésnek az 1282/2002/EK rendelet hatálybalépése napjától kezdődően kell hatályba lépnie.

(6) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A RENDELETET:

1. cikk

Az 1282/2002/EK rendelet 2. cikke a következő, második albekezdéssel egészül ki:

"A rendeletet 2003. március 1-jétől kell alkalmazni."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

A rendeletet 2002. augusztus 5-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. október 10-én.

a Bizottság részéről

David BYRNE

a Bizottság tagja

[1] HL L 187., 2002.7.16., 3. o.

[2] HL L 268., 1992.9.14., 54. o.
A BIZOTTSÁG 411/2002/EK RENDELETE

(2002. március 4.)

a rizsből előállított egyes termékek Kombinált Nómenklatúrája tekintetében a 3072/95/EK tanácsi rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK rendelettel1 módosított, a mezőgazdasági termékekre használt Közös Vámtarifa-Nómenklatúra kiigazítására vonatkozó eljárásról szóló, 1979. február 5-i 234/79/EGK tanácsi rendeletre2 és különösen annak 2. cikke (1) bekezdésére,

mivel:

(1) A vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendelet I. mellékletének módosításáról szóló, 2001. augusztus 6-i 2031/2001/EK bizottsági rendelet3 módosítja a kombinált nómenklatúrát, különös tekintettel a rizsdarára, a rizslisztre és a rizspelletre.

(2) A legutóbb az 1987/2001/EK rendelettel4 módosított, a rizspiac közös szervezéséről szóló, 1995. december 22-i 3072/95/EK tanácsi rendelet5 1. cikkének (1) bekezdésében található táblázatot ennek megfelelően kell kiigazítani.

(3) Mivel az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 3072/95/EK rendelet 1. cikke (1) bekezdésének táblázatában található szöveg:

"1103 14 00 1103 29 50 Rizsdara és rizsliszt Rizspellet"

helyébe a következő lép:

"1103 19 50 1103 20 50 Rizsdara és rizsliszt Rizspellet"

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. március 4-én.

a Bizottság részéről

Franz FISCHLER

a Bizottság tagja

1 HL L 349., 1994.12.31., 105. o.

2 HL L 34., 1979.2.9., 2. o.

3 HL L 279., 2001.10.23., 1. o.

4 HL L 271., 2001.10.12., 5. o.

5 HL L 329., 1995.12.30., 18. o.
A Bizottság 143/2002/EK rendelete

(2002. január 24.)

az 571/88/EGK tanácsi rendelet I. mellékletének a mezőgazdasági üzemszerkezet 2003., 2005. és 2007. évi közösségi felmérésének szervezését figyelembe vevő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/377/EK bizottsági rendelettel [1] módosított, a mezőgazdasági üzemek szerkezetére vonatkozó közösségi felmérések szervezéséről szóló, 1988. február 29-i 571/88/EGK tanácsi rendeletre [2] és különösen annak 8. cikkére,

mivel:

(1) A felmérésre kerülő jellemzők meghatározásakor, amennyire csak lehetséges, törekedni kell a felmérés válaszadói terhelésének korlátozására.

(2) A közös agrárpolitika fejlesztése és szabályozása céljából a jellemzők jegyzékét felül kell vizsgálni, és az új információs szükségletek figyelembevételével módosítani kell.

(3) A fenntartható közös agrárpolitika elérésének új politikai célja több információt igényel, különösen a mezőgazdaság és a környezet összetett kapcsolatáról.

(4) A hosszú időszak alatt nagy földrajzi területen összegyűjtött információk használata megköveteli, hogy az adatok a forrástól függetlenül azonos minőségűek legyenek;

(5) Az e rendeletben előírt intézkedések összhangban vannak a 72/279/EGK tanácsi határozattal [3] létrehozott Agrárstatisztikai Állandó Bizottság véleményével,

ELFOGADTA EZT A RENDELETET:

1. cikk

Az 571/88/EGK rendelet I. melléklete helyébe e rendelet melléklete lép.

2. cikk

Amennyiben a Bizottság felhatalmazza a tagállamokat az 571/88/EGK rendelet 8. cikkének (2) bekezdése szerinti statisztikai felméréseken kívüli más forrásokból származó információk felhasználására, akkor a tagállamoknak meg kell hozniuk a szükséges intézkedéseket annak biztosítására, hogy ezen információk a statisztikai felmérésekből származó információkkal azonos minőségűek legyenek.

3. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

E rendeletet a 2003–2007. évi közösségi mezőgazdasági üzemszerkezeti felmérésekre kell alkalmazni.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 2002. január 24-én.

a Bizottság részéről

Pedro Solber Mira

a Bizottság tagja

[1] HL L 168., 1998.6.13., 29. o.

[2] HL L 56., 1988.3.2., 1. o.

[3] HL L 179., 1972.8.7., 1. o.

--------------------------------------------------

MELLÉKLET

I. MELLÉKLET

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
A BIZOTTSÁG 2301/2002/EK RENDELETE

(2002. december 20.)

a vetőmagok kis mennyiségeinek meghatározása tekintetében az 1999/105/EK tanácsi irányelv alkalmazására vonatkozó részletes szabályok megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az erdészeti szaporítóanyagok forgalmazásáról szóló, 1999. december 22-i 1999/105/EK tanácsi irányelvre[1], és különösen annak 14. cikke (4) bekezdésére,

mivel:

(1) Az 1999/105/EK irányelvvel összhangban a szállító címkéjének vagy dokumentumának tartalmaznia kell a szaporítóanyag csírázási arányára és a csírázóképes vetőmagjainak számára vonatkozó információt. Ezek az előírások azonban nem vonatkoznak vetőmagok kis mennyiségeire.

(2) A kis mennyiségek küszöbértékeit ezért meg kell határozni.

(3) Az e rendeletben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT A RENDELETET:

1. cikk

Az 1999/105/EK irányelv 14. cikkének alkalmazásában a vetőmagot kis mennyiségűnek kell tekinteni, amennyiben nem haladja meg az e rendelet mellékletében az egyes fajokra meghatározott mennyiségeket.

2. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ezt a rendeletet 2003. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. december 20-án.

a Bizottság részéről

David BYRNE

a Bizottság tagja

MELLÉKLET

Kis mennyiségek

mennyiség (gramm)

TŰLEVELŰEK

Abies alba Mill. 1 200

Abies cephalonica Loud. 1 800

Abies grandis Lindl. 500

Abies pinsapo Boiss. 1 600

Cedrus atlantica Carr. 2 000

Cedrus libani A. Richard 2 000

Larix decidua Mill. 170

Larix x eurolepis Henry 160

Larix kaempferi Carr. 100

Larix sibirica Ledeb. 100

Picea abies Karst. 200

Picea_sitchensis Carr. 60

Pinus brutia Ten. 500

Pinus canariensis C. Smith 300

Pinus cembra Linne 7 000

Pinus contorta Loud. 90

Pinus halepensis Mill. 500

Pinus leucodermis Antoine 600

Pinus nigra Arnold 500

Pinus pinaster Ait. 1 200

Pinus pinea L. 10 000

Pinus radiata D. Don 800

Pinus sylvestris L. 200

Pseudotsuga menzielsi Franco 300

LOMBLEVELŰEK

Acer platanoides L. 3 500

Acer pseudoplatanus L. 3 000

Alnus glutinosa Gaertn. 40

Alnus incana Moench. 20

Betula pendula Roth 50

Betula pubescens Ehrh. 50

Carpinus betulus L. 2 500

Castanea sativa Mill. 45 000

Fagus sylvatica L. 6 000

Fraxinus angustifolia Vahl. 2 000

Fraxinus excelsior L. 2 000

Populus spp 20

Prunus avium L. 4 500

Quercus cerris L. 40 000

Quercus ilex L. 40 000

Quercus petraea Liebl. 40 000

Quercus pubescens Willd. 40 000

Quercus robur L. 40 000

Quercus rubra L. 40 000

Quercus suber L. 40 000

Robinia pseudoacacia L. 500

Tilia cordata Mill. 900

Tilia platyphyllos Scop. 2 500

[1] HL L 11., 2000.1.15., 17. o.